《送王祕丞赴阙》
宋代·魏野

诏下儒中选将臣，众推何处避君恩。
图书官职人间美，斧钺威君阃外尊。
兰省交朋迎适愿，棠郊寒士送销魂。
功成佇听居藩翰，肯忆渔樵在水村。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。